เตรียมบันทึก เริ่มจดบันทึก เก็บรักษาและจดบันทึกในระยะยาว
จะเป็นสมุดโน้ตธรรมดา หรือสมุดบันทึกสวยๆ สักเล่มก็ได้ ถ้าเน้นประโยชน์ใช้สอยอย่างเดียว จะใช้สมุดแบบมีเส้นบรรทัดของโรงเรียนหรือมหาวิทยาลัยก็ได้ แต่ถ้าอยากเขียนบันทึกจริงจังให้ได้อารมณ์ ก็ลองหาซื้อไดอารี่ปกแข็งหรือปกหนังลวดลายสวยๆ มาใช้ดู เอาแบบที่มีกุญแจล็อคด้วยก็ยังได้!  เลือกว่าจะใช้สมุดแบบมีเส้นหรือไม่มีเส้น ถ้าชอบจดบันทึกเป็นข้อความอย่างเดียว ก็ให้ใช้สมุดมีเส้นบรรทัด แต่ใครชอบขีดเขียน วาดภาพประกอบตกแต่ง ก็เลือกที่เป็นกระดาษโล่งๆ จะเหมาะกว่า ของแบบนี้อยู่ที่สไตล์ของคุณ ลองคิดดูก่อนว่าอยากจะจดบันทึกแบบไหน แล้วค่อยเลือกสมุดที่เห็นแล้วอยากหยิบมาใช้ทุกวัน ถ้าชอบสมุดบันทึกแบบพกพา (จะในกระเป๋า ในเป้ หรือกระทั่งกระเป๋าเสื้อ/กางเกง/กระโปรงก็ตาม) ก็ต้องเลือกที่เล่มเล็กกะทัดรัดหน่อย ตกแต่งสมุดบันทึกหรือไดอารี่ให้มีเอกลักษณ์เฉพาะตัวตามสไตล์ของคุณ เช่น เขียนชื่อ คำคม วาดรูป ติดสติกเกอร์ หรือระบายสีตามหน้าปกหรือขอบและมุมกระดาษ อาจจะตัดอะไรที่น่าสนใจมาจากแมกกาซีนโปรด แล้วปะติดไว้ด้านในหรือด้านนอกสมุดบันทึกสร้างแรงบันดาลใจ แต่ถ้าชอบแบบเรียบๆ จะปล่อยว่างไว้แบบนั้นก็ตามสะดวก! อาจจะเขียนเลขหน้าด้วยก็ได้ โดยเขียนให้ครบทุกหน้าก่อนเริ่มใช้งาน หรือจดบันทึกไปลงเลขหน้าไปเรื่อยๆ ในแต่ละวันก็ได้ แบบนี้ถ้าอยากค้นหาอะไรก็กลับมาดูได้ทุกเมื่อ เป็นการบันทึกความในใจที่ปลอดภัยและใช้ง่าย แค่พิมพ์บันทึกใน Microsoft Word หรือโปรแกรม word processor อื่นๆ ที่ไม่ต้องมีฟังก์ชั่นอะไรมากมาย จากนั้นเซฟเก็บไว้ในโฟลเดอร์เฉพาะ หรือจะพิมพ์รวมไว้ในไฟล์เดียวแบบ canonical คือป้องกันข้อมูลซ้ำซ้อนก็ได้  ทางที่ดีให้เลือกระบบที่เข้าใช้ง่าย มีรหัสผ่าน เก็บข้อมูลในคลาวด์หรือออนไลน์ แบบนี้จะได้เปิดแล้วแก้ไขบันทึกในคอมหรืออุปกรณ์ไหนก็ได้! ลองใช้ WordPress ดูก็ได้ หรือง่ายกว่านั้นคือเขียนในอีเมลนี่แหละ แต่ถึงเขียนบันทึกในคอมหรือออนไลน์จะสะดวกและสารพัดประโยชน์แค่ไหน ก็อาจจะไม่มีเสน่ห์เท่าเขียนมือในสมุดที่จับต้องได้ ของแบบนี้ต้องลองดู แล้วถามความรู้สึกตัวเอง อาจจะเขียนใส่สมุดบ้าง พิมพ์แล้วเซฟลงไดรฟ์ของคอมหรือออนไลน์บ้าง สลับกันไป ขั้นตอนสำคัญที่สุดของการเริ่มจดบันทึก ก็คือการลงมือเขียนเรื่องแรกนั่นเอง ทั้งการเลือกสมุดบันทึก การตกแต่ง และหาวิธีเก็บความลับนั้น ต่างก็เป็นแค่การเตรียมพื้นที่ปลอดภัยไว้รอเรื่องราวของคุณเท่านั้น ต้องคิดพิจารณาก่อนว่าอยากจะเขียนเรื่องอะไร แล้วค่อยถ่ายทอดความคิดลงไป  เล่าว่าวันนี้เกิดอะไรขึ้น เช่น คุณไปไหนมา ทำอะไร คุยกับใครบ้าง เล่าว่าวันนี้รู้สึกยังไง ถ่ายทอดลงไปทั้งความสุข เรื่องหงุดหงิดรำคาญใจ และเป้าหมายทั้งใกล้ไกลของคุณ ให้การเขียนเป็นช่องทางให้ได้สำรวจความรู้สึกนึกคิดที่แท้จริงของตนเอง หรือจะจดบันทึกความฝันก็ได้ จดบันทึกการเรียน ประมาณว่าวันนี้เรียนอะไรไปบ้าง แล้วใช้บันทึกนี้เป็นวิธีสำรวจและเชื่อมโยงความคิดตัวเอง  ถ่ายทอดประสบการณ์ออกมาเป็นผลงานศิลปะ โดยบอกเล่าเรื่องราวและบทกวีลงในสมุดบันทึก หรือสเก็ตช์ภาพ ไม่ก็วางแผนโปรเจ็คต์ใหม่ซะเลย ตอนจดบันทึกวันอื่นก็ขีดเขียนเชื่อมโยงกันได้ ถ้าคิดจะเขียนบันทึกในระยะยาว ก็ควรลงวันที่ทุกครั้งที่เขียน จะได้เป็นระเบียบแถมย้อนกลับมาดูได้ง่าย ให้เขียนวันที่เต็มไว้ หรืออะไรก็ได้ที่คุณเข้าใจเอง เช่น 6/10/2018 หรือ 6 ต.ค. 2561 ใครอยากให้ละเอียดกว่านั้น ก็ลงเวลาควบคู่กันไปด้วยเลย (เช่น ช่วงเช้า กลางวัน หรือกลางคืน) ไปจนถึงอารมณ์ ณ ขณะนั้น และ/หรือสถานที่เขียน ให้ลงวันที่ไว้ตรงด้านบนของบันทึกหน้านั้น หรือด้านบนของแต่ละเรื่อง อย่าพยายามวิจารณ์บันทึกของตัวเองระหว่างเขียน ทำสมองให้ปลอดโปร่ง แล้วเขียนไปตามที่คิดหรือรู้สึกเลย สิ่งที่ทำให้สมุดบันทึกส่วนตัวหรือไดอารี่พิเศษกว่าอย่างอื่น ก็คือคุณสามารถเปิดอกได้ทุกเรื่องที่ปกติบอกใครไม่ได้ ทั้งความคิดในส่วนลึก ความรู้สึกที่แท้จริง และเรื่องที่ต้องตัดสินใจในแต่ละวัน นี่แหละโอกาสให้ได้ทำความรู้จักกับตัวเอง  คิดซะว่าสมุดบันทึกเป็นคู่สนทนาของคุณ ไม่ว่าคุณจะเลือกเปิดอกกับเพื่อนสนิท หรือระบายความรู้สึกนึกคิดลงในไดอารี่ ก็เท่ากับถ่ายทอดมันออกมาสู่โลกแห่งความเป็นจริง ให้กลายเป็นอะไรที่ชัดเจน จับต้องได้ บางทีคุณก็คิดไม่ออกบอกไม่ถูก ว่าจริงๆ แล้วตัวเองคิดหรือรู้สึกยังไง จนได้เห็นมันอยู่ตรงหน้านี่แหละ  เยียวยาตัวเองด้วยการจดบันทึก ถ้ามีเรื่องอะไรคอยหลอกหลอนหรือกวนใจคุณ ก็พยายามเขียนออกมา และทำความเข้าใจว่าทำไมถึงได้สลัดเรื่องนี้ออกจากหัวไม่หลุดสักที ถ้าเขียนไปแล้วติดขัด ไม่ลื่นไหล ให้หยุดเขียนแล้วสำรวจความคิดตัวเองเงียบๆ สัก 2 - 3 นาที ถึงปกติเขียนๆ ไปแล้วจะช่วยกระตุ้นความรู้สึกออกมาได้ แต่บางทีก็ยากจะเขียน จนกว่าจะรู้แน่ชัดว่าอยากเริ่มต้นตรงไหนดี หามุมสงบและเวลาเป็นส่วนตัว จากนั้นลงมือเขียนบันทึก ตั้งเตือนภายใน 5 - 15 นาที จากนั้นอยากเขียนอะไรก็เขียนไป ถ้ามี "deadline" มากดดัน บางคนก็ว่าช่วยกระตุ้นให้เขียนไหลลื่นดี แต่อย่าไปเครียดว่าต้องเขียนให้ออกมาดี! แค่จดทุกอย่างที่คิดหรือรู้สึกลงไปก็พอ  ถ้าหมดเวลาแล้วยังไม่รู้จะเขียนอะไร ก็อนุโลมให้เขียนต่อไปได้ การจับเวลาไม่ได้เพื่อตีกรอบตัวเอง แต่เป็นเหมือนแรงผลักดันมากกว่า ถ้าใครยุ่งๆ อ้างว่าหาเวลาไม่ค่อยได้ ก็จับเวลาเขียนบันทึกแบบนี้ซะเลย เพราะใช้เวลาไม่นานแน่นอน ในเมื่อหาเวลาปลีกตัวมาเขียนบันทึกได้ยาก ก็ยัดลงตารางประจำวันแค่ช่วงสั้นๆ นี้ซะเลย แบบนี้พอมีไอเดียใหม่ๆ หรือเกิดความรู้สึกบางอย่าง จะได้จดทันท่วงที จะเก็บบันทึกไว้ในเป้ กระเป๋า กระเป๋าถือ หรือกระเป๋าเสื้อ/กางเกง/กระโปงก็ได้ พอว่างเมื่อไหร่ก็รีบหยิบออกมาเขียนบันทึกแทนการเล่นมือถือ จะช่วยให้ตื่นรู้อยู่เสมอ ไม่พลาดทุกกิจวัตรประจำวัน ข้อดีของการพกสมุดบันทึกติดตัวตลอดเวลา คือไม่มีใครมาแอบหยิบไปอ่านได้แน่นอน ในเมื่อติดตัวคุณซะขนาดนั้น จะตกไปอยู่ในมือใครหน้าไหนได้ อย่าไปเขียนซะหราหน้าสมุดว่า "ไดอารี่ส่วนตัว!" หรือ "ห้ามอ่าน!" เพราะยิ่งทำให้คนอยากรู้อยากเห็น อดใจอ่านไม่ได้ ทางที่ดีควรปล่อยหน้าปกโล่งๆ ไว้ หรือแปลงโฉมให้ดูไม่น่าสนใจ เช่น "การบ้าน" หรือ "รายการของที่ต้องซื้อเข้าบ้าน" แต่ถ้าอยากเขียนให้มันชัดเจนว่าเป็น "สมุดบันทึกของฉัน" หรือ "สมุดส่วนตัว!" ก็ต้องหาที่ซ่อนให้ดีๆ พยายามฝึกวินัยให้ตัวเองเขียนบันทึกเรื่อยๆ เพราะดีต่อสุขภาพจิตหลายอย่าง จากการได้สำรวจและรู้เท่าทันความคิดและจิตใจตัวเองในแต่ละวัน ทุกครั้งที่จดบันทึก ต้องจริงใจกับตัวเอง เขียนทุกอย่างไปตามความจริง ล็อคเวลาเขียนไดอารี่ให้ได้ทุกวัน บางคนก็ชอบเขียนไดอารี่ก่อนนอน หรือทันทีหลังตื่นนอน บางคนก็จดบันทึกระหว่างเดินทาง หรือช่วงพักกลางวัน อันนี้แล้วแต่ว่าคุณสะดวกช่วงไหน มีงานวิจัยที่ชี้ว่า การเขียนบันทึกเป็นสุดยอดวิธีรับมือและทำความเข้าใจกับความเศร้า เรื่องราวกระทบกระเทือนจิตใจ และความเจ็บปวดทางอารมณ์อื่นๆ พยายามเยียวยารักษาใจตัวเองด้วยการเขียนบันทึก ทุกครั้งที่รู้สึกทุกข์เกินจะทน
หาสมุดบันทึกเหมาะๆ. ตกแต่งสมุดบันทึก. พิมพ์บันทึกในคอม. ลงมือบันทึกเรื่องแรก. ลงวันที่. เขียนให้ลื่นไหล. คิดก่อนเขียน. จับเวลาตอนเขียน. พกพาไปทุกที่. หน้าปกอย่าโจ่งแจ้ง. เขียนประจำอย่าได้ขาด. บันทึกตอนอยากเยียวยาตัวเอง.
https://www.wikihow.com/Start-a-Journal https://www.wikihow.com/Start-a-Journal https://www.wikihow.com/Start-a-Journal
Preparing a Journal Starting to Journal Keeping a Journal